Λεγεώνα IV Macedonica

Η **[[Λεγεώνα]] IV ''Macedonica*** (Δ΄ Μακεδονική Λεγεώνα) συγκροτήθηκε το 48 ΠΚΕ από τον [[Ιούλιος Καίσαρας|Ιούλιο Καίσαρα]] και αποτελούνταν από [[λεγεωνάριος|λεγεωνάριους]] προερχόμενους από την [[Ιταλική Χερσόνησος|Ιταλία]].  Την διέλυσε το έτος 70 ο [[Κατάλογος Ρωμαίων Αυτοκρατόρων|αυτοκράτορας]] [[Βεσπασιανός]]. Σύμβολά της ήταν ο ταύρος και ο αιγόκερως.

== Ιστορία ==
Η IV *Macedonica* πιθανότατα συγκροτήθηκε στην Ιταλία το 48 ΠΚΕ από τον Ιούλιο Καίσαρα που τη χρησιμοποίησε στον πόλεμό του εναντίον του [[Πομπήιος|Πομπήιου]]. Η [[Μάχη του Δυρραχίου (48 π.Χ.)|Μάχη του Δυρραχίου]] το 48 ΠΚΕ ήταν η πρώτη στην οποία συμμετείχε. Μετά το τέλος του εμφυλίου πολέμου στάθμευσε στην [[Ρωμαϊκή επαρχία|επαρχία]] της [[Μακεδονία (ρωμαϊκή επαρχία)|Μακεδονίας]]. Προοριζόταν να συμμετάσχει στην εκστρατεία του Ιουλίου Καίσαρα εναντίον της [[Παρθία]]ς, που δεν πραγματοποιήθηκε ποτέ εξαιτίας της δολοφονίας του.

Η λεγεώνα πολέμησε αργότερα στον [[Πόλεμος του Ακτίου|εμφύλιο πόλεμο]] μεταξύ του [[Μάρκος Αντώνιος|Μάρκου Αντωνίου]] και του [[Αύγουστος|Οκταβιανού Αυγούστου]]. Την είχε μεταφέρει στην Ιταλία ο Μάρκος Αντώνιος προτού ξεσπάσει η σύγκρουση, γεγονός που δεν την εμπόδισε όμως να ταχθεί στο πλευρό του Αυγούστου. Κατά τη [[μάχη της Μούτινα]] η λεγεώνα πολέμησε εναντίον του Αντώνιου και υπέστη βαριές απώλειες. Το 42 ΠΚΕ πολέμησε στη [[Μάχη των Φιλίππων]] και επέστρεψε στην Ιταλία με τον Αύγουστο. Σχεδόν καταστράφηκε στην προαναφερθείσα μάχη αλλά παρόλα αυτά ήταν δυνατή η ανασυγκρότησή της και αυτός είναι ενδεχομένως ο λόγος που της αποδόθηκε η ονομασία *Macedonica*. Τον χειμώνα του 41 ΠΚΕ ήταν παρούσα στην πολιορκία της Περούτζα όπου είχε καταφύγει ο αδελφός του Μάρκου Αντωνίου. Έλαβε επίσης μέρος στη [[Ναυμαχία του Ακτίου]] το 31 ΠΚΕ.

=== Κανταβρικοί Πόλεμοι ===
Αφού έγινε αυτοκράτορας, ο Αύγουστος μεταφέρθηκε την IV *Macedonica* στην [[Ταρρακωνησία Ισπανία]] για να πολεμήσει στους [[Κανταβρικοί πόλεμοι|Κανταβρικούς Πολέμους]].

=== Στη Γερμανία ===
Πιθανότατα ο [[Κλαύδιος]] μετέφερε την IV *Macedonica* στο σημερινό [[Μάιντς]] στην [[Άνω Γερμανία (ρωμαϊκή επαρχία)|Άνω Γερμανία]] για να αντικαταστήσει την [[Λεγεώνα XIV Gemina|XIV *Gemina*]]. Εκεί η IV μοιραζόταν το ίδιο οχυρό με τη νεοϊδρυθείσα [[Λεγεώνα XXII Primigenia|XXII *Primigenia*]]. Η νεότερη λεγεώνα κατείχε τη λιγότερο τιμητική αριστερή πλευρά του οχυρού ενώ η *Macedonica* βρισκόταν στη δεξιά πλευρά.

=== Έτος των Τεσσάρων Αυτοκρατόρων ===
Το έτος 69, που έμεινε στην ιστορία ως «[[Έτος των Τεσσάρων Αυτοκρατόρων]]», η IV ήταν ανάμεσα στις πρώτες λεγεώνες που υποστήριξαν τον [[Βιτέλλιος|Βιτέλλιο]]. Μονάδες της έλαβαν μέρος στην πορεία του τελευταίου προς τη Ρώμη. Κατέλαβαν τα περάσματα που διέσχιζαν τις [[Άλπεις]] στη σημερινή [[Ελβετία]] και πολέμησαν στη [[μάχη του Βεδρίακου]] ενάντια στον αυτοκράτορα [[Μάρκος Σάλβιος Όθων|Όθωνα]]. Πολλοί στρατιώτες της ανταμείφθηκαν για τις υπηρεσίες τους, όμως αργότερα ηττήθηκαν από τις δυνάμεις του [[Βεσπασιανός|Βεσπασιανού]].

=== Επιστροφή στη Γερμανία και διάλυση της λεγεώνας ===
Ενόσω επικρατούσε αναταραχή στο εσωτερικό της [[Ρωμαϊκή Αυτοκρατορία|Αυτοκρατορίας]], στην [[Κάτω Γερμανία]] [[Εξέγερση των Βαταβοί|εξεγέρθηκαν]] οι [[Βαταβοί]]. Κατά τη διάρκεια της εξέγερσης η IV *Macedonica* προστάτεψε το Μάιντς από τις επιθέσεις των γερμανικών φύλων όμως παρόλο που η δράση της ήταν επιτυχής, αντιμετωπίστηκε με κάποια καχυποψία από τον νέο αυτοκράτορα. Για τον λόγο αυτόν ανασυγκροτήθηκε, έλαβε το όνομα IV *Flavia Felix'' και της δόθηκε νέο σύμβολο, το λιοντάρι που συνδέεται με τον Ηρακλή, την αγαπημένη θεότητα του Βεσπασιανού.

## Παραπομπές


## Εξωτερικοί σύνδεσμοι
* 

04 Macedonica